laion/Wikipedia-Exotic huggingface dataset:
ציקי אבישר

צבי (ציקי) אבישר (נולד ב-16 בספטמבר 1978, י"ד באלול ה'תשל"ח) הוא ראש עיריית קריית מוצקין. אבישר נולד בירושלים לאתי, שעלתה לישראל מרבאט, ולחיים אבישר, ולו אח ואחות. הוא גדל בבירה עד גיל 10, עת עברה משפחתו להתגורר באילת. בעודו נער, הוא הקים בעיר סניפים של "נוער הליכוד" ותנועת הנוער "בית"ר". באותה עת, שימש גם כתב ועורך בתחנת הרדיו "קול הים האדום". את שירותו בצה"ל עשה בחיל הים כלוחם ובהמשך, כסגן מפקד ספינות דבורה ודבור, בזירת ים סוף, ומול עזה וחופי לבנון. בנוסף, הוכשר כחובש קרבי. הוא אף שירת שירות קבע. לאחר שחרורו מצה"ל, בשנים 2001–2004 עסק בבניית אגף המודיעין של משמר בתי המשפט ושימש קצין המודיעין הראשון של בית המשפט העליון. לאחר מכן, הקים את בית התוכנה "SkyTech" שעסק בתוכן מקוון ובמסגרת זאת, עד 2009, היה יועץ מקצועי של השרים במשרדי ביטחון הפנים, הקליטה, האוצר והתמ"ת. במקביל, ב-2005 הצטרף לצוות הבחירות של מפלגת הליכוד כיועץ לקמפיין של ראש הממשלה אריאל שרון. במרץ 2011, יצא לאור ספרו "שרון – חמש שנים קדימה" הסוקר את מורשתו של שרון. באותה שנה גם ייסד את "האקדמיה הצעירה", מרכז ארצי להוראת מדעים מדויקים לבני נוער. בשנת 2011 נבחר על ידי ראש עיריית קריית מוצקין, חיים צורי, להקים ולנהל את האגף לתקשוב, דוברות ויחסי הציבור בעירייה. לשם כך, עבר אבישר להתגורר בעיר. בשנת 2014 ייסד אבישר את "מעבר לקשת - התנועה הציונית", תאגיד ציוני פילנתרופי הפועל ב-14 מדינות ומיוצג בקונגרס הציוני העולמי. התאגיד מחזק קהילות יהודיות ונאבק בארגוני ה-BDS ובגילויי אנטישמיות בתפוצות. אבישר ארגן הפגנות תמיכה בישראל באירופה. בשנת 2016 הקים אבישר את תנועת "רוח חדשה במוצקין". זאת, לאחר שראש העירייה חיים צורי ביטל את תוכנית "משימת החלל", פרויקט העשרה בו השתתפו מאות מילדי קריית מוצקין ושאותו הוביל אבישר בהתנדבות. בבחירות לרשויות המקומיות שנערכו באוקטובר 2018 התמודד על ראשות העיר והפסיד לחיים צורי כשקיבל 35% מהקולות. רשימת "רוח חדשה במוצקין" זכתה ב-5 מנדטים ואבישר שימש כראש האופוזיציה במשך חמש שנים. בבחירות לרשויות המקומיות בשנת 2024 התמודד בשנית על ראשות העיר מול צורי וניצח אותו בהפרש של 194 קולות. סיעת "רוח חדשה במוצקין" זכתה ב-7 מנדטים במועצת העיר. אבישר בוגר האוניברסיטה העברית בגאוגרפיה עירונית ומוסמך במנהל עסקים מהמכללה למנהל. בנוסף, הוא מחזיק ברישיון טיס אזרחי. אבישר נשוי לאיילת ואב לארבעה. מתגורר בקריית מוצקין. אתר האינטרנט הרשמי של ציקי אבישר ציקי אבישר, ברשת החברתית פייסבוק ציקי אבישר, ברשת החברתית אינסטגרם מרב מילר‏, "אחרי 30 שנות שלטון יחיד - מוצקין בשלה למהפך": ציקי אבישר המועמד לראשות קריית מוצקין באולפן וואלה!, באתר וואלה, 24 באוגוסט 2023 אדי גל, "שינוי עמוק בעירייה": כך ראש העיר הנבחר בקרית מוצקין מתכוון לפעול, באתר mynet‏ קריות, 29 בפברואר 2024 ציקי אבישר בנאום ראשון לאחר היבחרו לראשות העיר קריית מוצקין, סרטון באתר יוטיוב, 29 בפברואר 2024 ציקי אבישר - תעודת זהות, סרטון באתר יוטיוב, 3 ביולי 2018 מרדכי גילת, עניי עירו לא קודמים, באתר ישראל היום, 16 בספטמבר 2016 אדי גל ומיכל ראובן, המעטפות הכפולות יכריעו: מי יהיה ראש העיר הבא של קרית מוצקין?, באתר mynet‏ קריות, 28 בפברואר 2024 יואב איתיאל‏, בפער של 194 קולות בלבד: ציקי אבישר גבר על ראש עיריית קריית מוצקין המכהן, באתר וואלה, 29 בפברואר 2024
דקרס

האם התכוונתם ל... אליזבת דקרס – שחיינית אוסטרלית דפנה דקרס – מנחת טלוויזיה הולנדית פדריק דקרס – אתלט ג'מייקני דקר דוקרס
דפנה רביד-רבינוביץ

דפנה רביד-רבינוביץ (נולדה ב-12 במרץ 1970) היא ראש מועצת שוהם, האישה הראשונה בתפקיד. רביד-רבינוביץ עומדת בראש הרכב מועצה ייחודי, שכן לראשונה בתולדות מועצת שוהם, קיים בה רוב של נשים נבחרות. רביד-רבינוביץ נולדה בירושלים. למדה בבית הספר יסודי בית הכרם ובתיכון בית חינוך בעיר. התגייסה לצה"ל בשנת 1988. שירתה כקצינת חיל נשים בבסיס הדרכה, והשתחררה בשנת 1991 בדרגת סגן. רביד-רבינוביץ למדה באוניברסיטה העברית בירושלים, וקיבלה תואר ראשון בגאוגרפיה, ולאחר מכן תואר שני בגאוגרפיה עם התמחות במכון ללימודים עירוניים ואזוריים. שימשה מנכ"לית חברת מטרופולי-נט. בין השנים 2013–2017 הייתה מנכ"לית מועצה אזורית יואב. החל משנת 2017 משמשת כמנכ"לית חברת קומפלוט 1983. בין השנים 2003–2018 שימשה כחברת מועצת שוהם, והייתה גם סגנית ראש המועצה. בבחירות לרשויות המקומיות בישראל 2024 התמודדה רביד-רבינוביץ לראשות המועצה מטעם רשימת "שוהם אחת". בבחירות זכתה רביד-רבינוביץ ל-52.5% מהקולות ושלושה מנדטים, ובכך נבחרה לראשות המועצה. יריבה המוביל, גלעד רבינוביץ, קיבל 43.1% מהקולות ושני מנדטים בלבד. רביד-רבינוביץ נשואה למיכאל, עורך דין, ואם לבן ולבת. מדיה וקבצים בנושא דפנה רביד-רבינוביץ בוויקישיתוף אתר האינטרנט הרשמי של דפנה רביד-רבינוביץ דפנה רביד-רבינוביץ, ברשת החברתית פייסבוק דפנה רביד-רבינוביץ, ברשת החברתית טיקטוק מאיר תורג'מן, לראשונה בישראל: רוב נשי במועצה מקומית, באתר ynet, 4 במרץ 2024 דפנה רבינוביץ מודיעה: אתמודד לראשות מועצת שוהם באתר אבן שהם נט, 20 בדצמבר 2022 (בעברית) דפנה רבינוביץ נבחרה לראשות מועצת שהם, באתר ynet, 28 בפברואר 2024
הילה בן הראש חכמון

הילה בן הראש חכמון (נולדה בשנת 1982) היא ראש המועצה המקומית כוכב יאיר צור יגאל. נולדה בקריית שמונה ובצעירותה עברה משפחת לראש פינה, למדה בבית ספר הר וגיא שבקיבוץ דפנה. בצבא שירתה ביחידת המודיעין 8200. בשנת 2012 הגיעה להתגורר בצור יצחק שם כיהנה כחברת הוועד המקומי במשך שלוש שנים. בשנים 2014–2024 שימשה כיועצת משפטית בתחומי התכנון והבנייה בעיריית תל אביב. וכיועצת אישית לראש העיר, רון חולדאי, בתחומי ממשל, הנדסה, חינוך ורווחה. בן הראש חכמון התמודדה על ראש המועצה המקומית כוכב יאיר צור יגאל בבחירות ב-2024, מול ראש המועצה יובל ארד, וניצחה לאחר שזכתה עם 57.7% מקולות הבוחרים לעומת ארד שקיבל 42.3% מהקולות. סיעתה "היישוב" זכתה לרוב מוחלט במועצה עם 7 מתוך 11 מושבים. היא בעלת תואר שני[דרושה הבהרה] בהצטיינות במדיניות ציבורית מאוניברסיטת רייכמן, עורכת דין עם התמחות בדיני שלטון מקומי, תכנון ובנייה. בן הראש חכמון נשואה לליאור ואם לשלושה. מדיה וקבצים בנושא הילה בן הראש חכמון בוויקישיתוף הילה בן הראש חכמון, ברשת החברתית פייסבוק
גיל לין

גיל לין (נולד ב-30 באוקטובר 1964, כד' בחשוון ה'תשכ"ה) הוא ראש המועצה האזורית מגידו משנת 2024. לין שימש כמנכ"ל חברת אידאה מערכות מידע, כמזכיר קיבוץ משמר העמק, וכמשנה למזכ"ל התנועה הקיבוצית. בנוסף, כיהן ומכהן בדירקטוריונים במספר רב של ארגונים ציבוריים ופרטיים. בשנת 2021 נבחר לתפקיד מנכ"ל איגוד התעשייה הקיבוצית. בבחירות לרשויות המקומיות 2024 התמודד לין לראשות המועצה האזורית מגידו. בבחירות ניצח ב-45% מהקולות ונבחר לראשות המועצה לאחר שיריבו בתפקיד איציק חולבסקי קיבל 30% מהקולות. לין נשוי לדבי ואב לשלושה ילדים וסב לנכדה אחת. מתגורר בקיבוץ משמר העמק. מדיה וקבצים בנושא גיל לין בוויקישיתוף אתר האינטרנט הרשמי של גיל לין גיל לין נבחר לתפקיד מנכ"ל איגוד התעשייה הקיבוצית, באתר התנועה הקיבוצית, ‏26 ביולי 2021 עכשיו זה רשמי: גיל לין ממשמר העמק מתמודד על ראשות המוא"ז מגידו, באתר mynet, ‏2 באפריל 2023
בועז שלמה

בועז שלמה (נולד ב-31 בינואר 1974) הוא ראש המועצה האזורית לכיש. בועז נולד במושב נוגה שבמועצה אזורית לכיש לרפי ורות שלמה. בצה"ל שירת בגדוד 890 של חטיבת הצנחנים, ובהמשך שימש כקצין וכמדריך בבה"ד 1. לאחר מכן שימש בתפקיד מבצעי ביחידת החבלה המיוחדת של משטרת ישראל. בעל תואר ראשון ותואר שני במשפטים מהקריה האקדמית אונו, ותעודת הנדסאי אלקטרוניקה. בעל משרד עריכת דין עצמאי בתחום האזרחי מסחרי-מקרקעין. בבחירות לרשויות המקומיות בישראל 2018 הפסיד לראש המועצה המכהן דני מורביה ממושב ניר ח"ן. בבחירות לרשויות המקומיות בישראל 2024 התמודד שלמה לראשות המועצה בפעם השנייה. בבחירות זכה שלמה ל-61.8% מהקולות, ובכך נבחר לראשות המועצה. יריבו עמיר אלנברג, קיבל 38.2% מהקולות. מתגורר במושב שחר. נשוי לכוכי ואב לשלושה ילדים. מדיה וקבצים בנושא בועז שלמה בוויקישיתוף אתר האינטרנט הרשמי של בועז שלמה בועז שלמה תושב שחר מתמודד לראשות המועצה האזורית לכיש באתר יישובניק נט, 18 במאי 2023 (בעברית) מועצה אזורית לכיש: בועז שלמה ניצח עם 61.8% מהקולות, באתר ynet, 28 בפברואר 2024
אוטו גרוטווהל

אוטו גרוֹטֶווֹהל (בגרמנית: Otto Grotewohl;‏ 11 במרץ 1894 – 21 בספטמבר 1964) היה ראש הממשלה הראשון של גרמניה המזרחית. גרוטווהל נולד בבראונשווייג בשנת 1894. הוא עבד בבית דפוס והצטרף למפלגה הסוציאל-דמוקרטית הגרמנית בשנת 1912. במהלך מלחמת העולם הראשונה שירת בצבא הגרמני. לאחר המלחמה היה חבר לתקופה קצרה במפלגה הסוציאל-דמוקרטית העצמאית (USPD) אך במהרה שב למפלגה הסוציאל-דמוקרטית הגרמנית ומטעמה היה חבר הפרלמנט של בראונשווייג בין השנים 1920–1925, ובשנים 1921–1923 היה שר הפנים, החינוך והמשפטים של בראונשווייג. בשנים 1925–1933 היה חבר הרייכסטאג ולאחר מכן היה לאיש עסקים עצמאי. ב-1946 הוא היה ראש המפלגה הסוציאל-דמוקרטית של גרמניה (SPD) בשטח הכיבוש הסובייטי הוא הוביל את מפלגתו לאיחוד עם המפלגה הקומוניסטית של גרמניה (KPD) ובכך הביא ליצירת מפלגת האיחוד הסוציאליסטי של גרמניה שהייתה למפלגת השלטון במשך רוב שנות קיומה של הרפובליקה הדמוקרטית הגרמנית. ב-12 באוקטובר 5 ימים אחרי ההכרזה הרשמית על הקמת גרמניה המזרחית (ב-7 באוקטובר 1949) נעשה לראש הממשלה הראשון של המדינה החדשה (רשמית יו"ר מועצת השרים). גרוטווהל כיהן בתפקיד זה עד מותו, כאשר הוא חולק את הכוח עם ולטר אולבריכט מזכ"ל מפלגת האיחוד הסוציאליסטי של גרמניה ווילהלם פיק נשיא המדינה. ב-1960 התגלתה אצלו מחלת סרטן הדם (לוקמיה). מאז ועד מותו לא מילא את תפקידו באופן שוטף עקב טיפולים בברית המועצות, ולמעשה בשנה האחרונה החליף אותו וילי שטוף, אף על פי שרשמית נשאר בתפקיד ראש הממשלה עד יומו האחרון. בספטמבר 1964 מת ונקבר בבית הקברות המרכזי פרידריכספלדה ירש אותו בתפקיד וילי שטוף. היה לו בן בשם האנס, ארכיטקט (1924–1999). מדיה וקבצים בנושא אוטו גרוטווהל בוויקישיתוף גרוטווהל: המערב גרם להקמת מדינה במזרח גרמניה, דבר, 13 באוקטובר 1949 אוטו גרוטווהל, באתר "Find a Grave" (באנגלית) אוטו גרוטווהל, במסד הנתונים הקולנועיים IMDb (באנגלית) אוטו גרוטווהל, במסד הנתונים הקולנועיים KinoPoisk (ברוסית) אוטו גרוטווהל, באתר Discogs (באנגלית) Peter Grieder, The East German leadership, 1946-73: conflict and crisis, Manchester University Press, 1999, pages 218-219
ואנג האויו

הרפובליקה העממית של סין זהו שם סיני; שם המשפחה הוא ואנג. ואנג האויו (בסינית : 王浩宇; נולד ב-27 ביולי 2005) הוא שחיין סיני, אלוף עולם (דוחה 2024) במשחה שליחים 4x100 מטר חופשי, במשחה שליחים 4x200 מטר חופשי, ובמשחה שליחים 4x100 מטר חופשי משולב. באליפות העולם בבריכת 25 מטר שנערכה בדצמבר במלבורן שבאוסטרליה סיים במקום 24 במשחה ל-100 מטר חופשי בתוצאה של 47.17 שניות, ובמקום 37 במשחה ל-50 מטר חופשי בשיא אישי חדש של 21.60 שניות. בנוסף, סיים במקום שישי במשחה שליחים 4x50 מטר חופשי משולב בשיא סין חדש של 1:30.18 דקות, ובמקום שביעי במשחה שליחים 4x50 מטר מעורב, לאחר ששחה בשלב המוקדמות של המשחה. באליפות העולם שנערכה ביולי בפוקואוקה שביפן זכה במדליית כסף במשחה שליחים 4x100 מטר מעורב, לאחר ששחה בשלב המוקדמות של המשחה. בנוסף, סיים במקום 22 במשחה ל-100 מטר חופשי בתוצאה של 48.64 שניות. בנוסף, סיים במקום רביעי במשחה שליחים 4x100 מטר חופשי יחד עם פאן ג'אנלה, צ'ן ג'ונר וואנג צ'אנגהאו בשיא אסיה חדש של 3:11.38 דקות, ובמקום 11 במשחה שליחים 4x200 מטר חופשי בתוצאה של 7:09.99 דקות. במשחקי אסיה שנערכו בספטמבר בהאנגג'ואו שברפובליקה העממית של סין זכה בשתי מדליות זהב ושתי מדליות כסף: מדליות זהב במשחה במשחה שליחים 4x100 מטר חופשי יחד עם פאן ג'אנלה, צ'ן ג'ונר והונג ג'ינקואן בשיא אסיה חדש של 3:10.88 דקות, לפני קוריאה הדרומית (3:12.96 דקות) ויפן (3:14.26 דקות), ובמשחה שליחים 4x100 מטר מעורב, לאחר ששחה בשלב המוקדמות של המשחה, ומדליות כסף במשחה ל-100 מטר חופשי בתוצאה של 48.02 שניות, אחרי פאן ג'אנלה (46.97 שניות) ולפני הוואנג סון וו מקוריאה הדרומית (48.04 שניות), ובמשחה שליחים 4x200 מטר חופשי יחד עם ואנג שון, ניו גואנגשנג ופאן ג'אנלה בשיא סין חדש של 7:03.40 דקות, אחרי קוריאה הדרומית (7:01.73 דקות) ולפני יפן (7:06.29 דקות). באליפות העולם שנערכה בפברואר בדוחה שבקטר זכה בשלוש מדליות זהב: במשחה שליחים 4x100 מטר חופשי יחד עם פאן ג'אנלה, ג'י שינג'יה וג'אנג ג'אנשואו בתוצאה של 3:11.08 דקות, לפני איטליה (3:12.08 דקות) וארצות הברית (3:12.29 דקות), במשחה שליחים 4x200 מטר חופשי ילד עם פאן ג'אנלה, ג'י שינג'יה וג'אנג ג'אנשואו בשיא סין חדש של 7:01.84 דקות, לפני קוריאה הדרומית (7:01.94 דקות) וארצות הברית (7:02.08 דקות), ובמשחה שליחים 4x100 מטר חופשי משולב יחד עם פאן ג'אנלה, לי בינגג'יה ויו ייטינג בשיא אסיה חדש של 3:21.18 דקות, לפני אוסטרליה (3:21.78 דקות) וארצות הברית (3:22.28 דקות), אחרי ששברו את שיא אסיה כבר בשלב המוקדמות של המשחה בתוצאה של 3:24.47 דקות. במשחה ל-100 מטר חופשי סיים במקום שביעי בתוצאה של 48.06 שניות. 50 מטר חופשי: 22.42 שניות (2023) 100 מטר חופשי: 47.89 שניות (2023) 200 מטר חופשי: 1:47.45 דקות (2023) 50 מטר חופשי: 21.60 שניות (2022) 100 מטר חופשי: 46.78 שניות (2022) 200 מטר חופשי: 1:51.46 דקות (2022) ואנג האויו, באתר Swimrankings
פארק בן-גוריון

פארק בן-גוריון הוא פארק עירוני הממוקם ברובע ב' באשדוד ונקרא על שם דוד בן-גוריון, ראש ממשלת ישראל הראשון. הפארק גובל ב־3 רובעי מגורים בעיר – ב' ממערב ומצפון, ג' ממזרח ו-ה' מדרום. הפארק מוכר גם בשם פארק המשטרה, על שם תחנת המשטרה העירונית ששכנה בעבר מדרומו. הרעיון להקמת הפארק נולד עוד בשלביה המוקדמים של העיר, עם תכנון תוכנית המתאר. עובד בן עמי, כיו"ר מועצת המנהלים של קבוצת בוני ערים (לימים "חברת אשדוד"), התעקש שכבר במתאר העיר יוקדש מקום לפארק עירוני מרכזי כדוגמת סנטרל פארק בניו יורק. בניית הפארק ארכה עשור. בעבר שכנה ברובע ה' מול גבולו הדרומי של הפארק תחנת המשטרה העירונית, עד שנסגרה ב-2014 ובמקומה נפתחה תחנת מרחב לכיש ברובע י'. ב-2022, החברה העירונית לפיתוח אשדוד (חפ"א) החליטה לחכור מהעירייה את השטח עבור בניית מתחם מגורים. בפארק שוכנים מספר אתרים ציבוריים: אנדרטה לנופלים על שחרור אשדוד במלחמת העצמאות – אנדרטה שיצר אשר חירם להנצחת 11 חללי קרב סוכריר ו-53 חללי גדוד 53 של חטיבת גבעתי בקרבות הבלימה נגד הכוחות המצריים בחולות אשדוד במלחמת העצמאות. האנדרטה ממוקמת בחלקו הדרומי ביותר של הפארק, בצומת שדרות בני ברית עם שדרות יצחק הנשיא. אצטדיון הסינתטיקו (הרב-תכליתי) – 3 מגרשי ספורט בחלקו המרכזי-צפוני של הפארק. בית משפט השלום העירוני, בתכנון דרור סופר. מסוף בני ברית – מסוף אוטובוסים שהוקם בשנת 2022, כחלק ממיזם Reway, ממנו יוצאים אוטובוסים לרחבי העיר וכן אוטובוסים בינעירוניים. המסוף שוכן בצפון-מזרח הפארק, בצומת שדרות בני ברית עם רחוב מורדי הגטאות. מועדון כדור הזהב – מועדון פטאנק. בחלקו המערבי של הפארק, לאורך שדרות הנשיא ויצמן, נמצא מרחב הישיבה והפיקניק, ששופצו ב-2023. בחלק הצפוני, סביב בית המשפט, נמצאים גן שעשועים ורחבה נוספת לפיקניק. סביב בית המשפט, מתוכננת לקום שכונת מגורים במסגרת התחדשות עירונית. פעילות אנשים משחקים קריקט, מרץ 2024 נערים משחקים כדורגל, מרץ 2024 אתרים בית משפט השלום מסוף בני ברית (המסוף הצפוני) אנדרטה לנופלים על שחרור אשדוד במלחמת העצמאות תחנת המשטרה הנטושה ברובע ה' מדרום לפארק – על שמה מכונה הפארק "פארק המשטרה" מדיה וקבצים בנושא פארק בן-גוריון בוויקישיתוף התחדשות עירונית ברובע ב', מתחם בית המשפט – אשדוד, מתוך אתר "מעירים" בועז רענן, אשדוד 2000, אשדוד: החברה להגנת הטבע, סניף אשדוד, 2000, עמ' 47 פרוטוקול מישיבת מנהלים של החברה העירונית לפיתוח אשדוד בע"מ (עמ' 4), באתר עיריית אשדוד, ‏12 ביוני 2022 נעמה ריבה, בתי המשפט החדשים לשיפוטנו: לוד, אשדוד, אשקלון וקרית שמונה, באתר Xnet‏, 3 בספטמבר 2012 משה קאהן, מתכוננים למנגל? בעירייה העמידו פארק במיוחד בשבילכם!, באתר חרדים אשדוד, ‏31 במרץ 2023 התחדשות עירונית ברובע ב', מתחם בית המשפט – אשדוד, מתוך אתר "מעירים"
ג'אנג ג'אנשואו

הרפובליקה העממית של סין זהו שם סיני; שם המשפחה הוא ג'אנג. ג'אנג ג'אנשואו (בסינית : 张展硕; נולד ב-24 במאי 2007) הוא שחיין סיני, אלוף עולם (דוחה 2024) במשחה שליחים 4x100 מטר חופשי ובמשחה שליחים 4x200 מטר חופשי. ג'אנג נולד בצ'ינגדאו שבהרפובליקה העממית של סין. באליפות העולם לנוער שנערכה בספטמבר בנתניה שבישראל זכה בשתי מדליות כסף ובשלוש מדליות ארד: מדליות כסף במשחה ל-400 מטר מעורב אישי ובמשחה שליחים 4x200 מטר חופשי, ומדליות ארד במשחה ל-800 מטר חופשי, במשחה ל-1500 מטר חופשי, ובמשחה שליחים 4x100 מטר מעורב. באליפות העולם שנערכה בדוחה, קטר בפברואר זכה בשתי מדליות זהב, במשחה שליחים 4x100 מטר חופשי יחד עם פאן ג'אנלה, ג'י שינג'יה וואנג האויו בתוצאה של 3:11.08 דקות, לפני איטליה (3:12.08 דקות) וארצות הברית (3:12.29 דקות), ובמשחה שליחים 4x200 מטר חופשי ביחד עם פאן ג'אנלה, ג'י שינג'יה וואנג האויו בשיא לאומי חדש של 7:01.84 דקות, לפני קוריאה הדרומית (7:01.94 דקות) וארצות הברית (7:02.08 דקות). בנוסף, סיים במקום שמיני במשחה ל-200 מטר מעורב אישי בתוצאה של 1:59.17 דקות, במקום עשירי במשחה ל-400 מטר חופשי בתוצאה של 3:46.46 דקות, במקום 12 במשחה ל-400 מטר מעורב אישי בתוצאה של 4:19.86 דקות, במקום 21 במשחה ל-1500 מטר חופשי בתוצאה של 15:20.69 דקות ובמקום 23 במשחה ל-800 מטר חופשי בתוצאה של 7:55.86 דקות.
קצף (בישול)

קצף במטבח כמונח קולינרי (בצרפתית: Espuma; באנגלית: Foam) הוא נוזל מיוצב או ג'ל שבתוכו כלוא אוויר. קצפים היו קיימים בצורות רבות במהלך ההיסטוריה של הבישול, כמו קצפת, מקצפת ומוס. במקרים אלה, שילוב של אוויר, או גז אחר, יוצר מרקם קליל יותר ותחושה שונה בפה באמצעות מערכות החישה. קצפים מוסיפים טעם ללא תוספת חומר משמעותי, וכך מאפשרים לטבחים לשלב טעמים חדשים מבלי לשנות את ההרכב הפיזי של המנה. לאחרונה הפך הקצף לחלק מטכניקת הגסטרונומיה המולקולרית. במקרים אלה, חומרי טעם טבעיים (כגון מיצי פירות, חליטות של עשבי תיבול ארומטיים וכו') מעורבבים עם חומר ג'לי או מייצב בטעם נייטרלי כגון אגר או לציטין, או מוקצפים במערבל מזון של טבילה ידנית או מוקצפים באמצעות מיכל קצפת מצויד במחסניות חמצן דו-חנקני. ישנם כמה קצפי מזון מפורסמים כמו אספרסו מוקצף, פטריות מוקצפות, סלק מוקצף וקוקוס מוקצף. מכשירי espuma או Thermo whip משמשים בדרך כלל להכנת קצפים אלה באמצעות יצירת ציר, יצירת ג'ל והוצאתם דרך מיכל חמצן דו-חנקני. כדי ליצור קצף ותחליב יציבים, חומרים פעילי שטח, כגון לציטין, מונוגליצרידים או חלבונים, חייבים להיות נוכחים כדי להפחית את מתח הפנים בין שלב האוויר-שמן לשלב המימי. אם חומרי השטח נמצאים בריכוזים שווים בממשק, חלבונים בדרך כלל פחות יעילים מחומרי שטח קטנים, כגון לציטין או מונוגליצרידים, בהפחתת מתח הפנים. זה לא נכון כמובן לגבי פולי סויה או חלבון מי גבינה מחומם, שיוצרים בקלות קצף בשפע. קצף מורכב משני שלבים, פאזה מימית ופאזה גזית (אוויר). קצף שימש בצורות רבות בהיסטוריה של הבישול, למשל: קצפת, גלידה, עוגות, מרנג, סופלה, מוס ומרשמלו. יש לקצף מרקם קליל ייחודי בגלל בועות אוויר זעירות ו/או תחושה שונה בפה. ברוב המוצרים הללו, חלבונים הם החומרים הפעילים על פני השטח העיקריים המסייעים ביצירת ובייצוב שלב הגז המפוזר. כדי ליצור קצף מיוצב חלבון, הדבר כרוך בדרך כלל בבעבוע, הקצפה או עירבול תמיסת חלבון ותכונות הקצף שלה מתייחסות ליכולתה ליצור פס סרט דק בממשק הגז-נוזל כדי שכמויות גדולות של בועות גז ישתלבו ויתייצבו. . כאשר ריכוזי החלבון עולים לערך המקסימלי שלהם, כוחות ההקצפה ויצירת הקצף גדלים בדרך כלל. לעיתים קרובות כדי להשוות את תכונות ההקצפה של חלבונים שונים, נקבע כוח ההקצפה בריכוז חלבון מסוים. לחלבון תמיד יהיו מתחים מסוימים שעליו להתגבר עליהם, כגון כבידה ומתח מכני; יכולתו של החלבון לייצב קצף כנגד מתחים אלו היא הקובעת את יציבות הקצף. יציבות הקצף מתבטאת בדרך כלל כזמן הדרוש ל-50% מהנוזל להתנקז מהקצף (הפחתה של 50% בנפח הקצף). מדיה וקבצים בנושא קצף בוויקישיתוף Robert Love (7 באפריל 2009). "Salad of Shaved Fennel, Aged Pecorino, Yuzu Froth". Food & Love (blog). אורכב מ-המקור ב-9 ביולי 2012. נבדק ב-17 באפריל 2009. (This recipe utilizes a froth of yuzu juice.) {{cite web}}: (עזרה) The Phantom Chef (11 באוגוסט 2007). "How To Make Culinary Foam". The Belly Rules The Mind (blog). אורכב מ-המקור ב-8 בפברואר 2008. נבדק ב-5 באפריל 2008. {{cite web}}: (עזרה) Owen R. Fennema (2008). Fennema's Food Chemistry. Boca Raton, Florida.
תקן ביקורת 220

תקן ביקורת 220 – בקרת איכות על ביקורת דוחות כספיים הוא תקן ביקורת שפורסם על ידי לשכת רואי החשבון בישראל. תקן ביקורת זה דן בחובותיו הספציפיות של רואה החשבון המבקר בקשר לנוהלי בקרת איכות על ביקורת של דוחות כספיים. התקן מתייחס גם לחובותיו של סוקר בקרת האיכות של התקשרות במקרים שהן חלות. חובות אלו כוללות כללים בעת קבלה והתקשרות עם לקוחות, המשך קשר עמם, התנהלות שותף התקשרות מול לקוח, השמת צוותי התקשרות, ביצוע התקשרות, ניטור, תיעוד, דרישות אתיקה ועוד. התקן פורסם בשנת 2020 ועודכן פעמיים בשנת 2021 ובשנת 2022. התקן חל על ביקורות של דוחות כספיים לתקופות המסתיימות ביום 31 בדצמבר 2022 או 31 בדצמבר 2023 (בהתאם למקרה). התקן מבוסס על תקן ביקורת בינלאומי ISA 220 של הפדרציה הבינלאומית של רואי החשבון (IFAC) תוך התאמה לישראל. תקן ביקורת 220, באתר לשכת רואי החשבון תקן ISA 220, באתר של הפדרציה הבינלאומית של רואי החשבון ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
פיבי בייקון

פיבי בייקון (באנגלית: Phoebe Bacon; נולדה ב-12 באוגוסט 2002) היא שחיינית אמריקאית, סגנית אלופת עולם (בודפשט 2022) במשחה ל-200 מטר גב. בייקון נולדה בצ'בי צ'ייס שבמרילנד, ארצות הברית. באליפות הפאן פסיפיק לנוער שנערכה באוגוסט בסובה שבפיג'י זכתה בשלוש מדליות זהב: במשחה ל-100 מטר גב, במשחה שליחות 4x100 מטר מעורב ובמשחה שליחים 4x100 מטר מעורב משולב. במשחקים הפאן-אמריקאיים שנערכו באוגוסט בלימה שבפרו זכתה בשתי מדליות זהב: במשחה ל-100 מטר גב בתוצאה של 59.47 דקות, ובמשחה שליחות 4x100 מטר מעורב בתוצאה של 3:57.64 דקות. באולימפיאדת טוקיו שנערכה ביולי סיימה במקום חמישי במשחה ל-200 מטר גב בתוצאה של 2:06.40 דקות. באליפות העולם שנערכה ביוני בבודפשט שבהונגריה זכתה במדליית כסף במשחה ל-200 מטר גב בתוצאה של 2:05.12 דקות, אחרי קיילי מקיואן מאוסטרליה (2:05.08 דקות) ולפני ראיין וייט מארצות הברית (2:06.96 דקות). 50 מטר גב: 28.02 שניות (2019) 100 מטר גב: 58.63 שניות (2019) 200 מטר גב: 2:05.08 דקות (2022) פיבי בייקון, באתר olympedia.org פיבי בייקון, באתר Swimrankings פיבי בייקון, באתר SwimSwam
קיילה האן

קיילה האן (באנגלית: Kayla Han; נולדה ב-31 במאי 2008) היא שחיינית אמריקאית, זוכת מדליית ארד באליפות העולם (דוחה 2024) במשחה שליחים 4x100 מטר חופשי משולב. האן נולדה בבריאה שבקליפורניה, ארצות הברית. באליפות הפאן פסיפיק לנוער שנערכה באוגוסט בהונולולו שבהוואי, ארצות הברית זכתה במדליית כסף במשחה ל-400 מטר מעורב אישי בתוצאה של 4:43.60 דקות. באליפות העולם לנוער שנערכה בספטמבר בנתניה שבישראל זכתה במדליית זהב במשחה ל-800 מטר חופשי בתוצאה של 8:29.66 דקות. באליפות העולם שנערכה בפברואר בדוחה שבקטר זכתה במדליית ארד במשחה שליחים 4x100 מטר חופשי משולב, לאחר ששחתה בשלב המוקדמות של המשחה. בנוסף, סיימה במקום 13 במשחה ל-400 מטר מעורב אישי בתוצאה של 4:47.12 דקות, במקום 15 במשחה ל-800 מטר חופשי בתוצאה של 8:40.36 דקות, ובמקום 17 במשחה ל-1500 מטר חופשי בתוצאה של 16:35.02 דקות. במשחה שליחות 4x200 מטר חופשי סיימה במקום 11 בתוצאה של 8:01.97 דקות. קיילה האן, באתר Swimrankings
הידרוגנציה

הִידְרוֹגֵנַצְיָה (באנגלית: Hydrogenation, על פי האקדמיה ללשון העברית: מִמְנוּן) היא סדרה של תגובות חיזור שהתוצאות הסופיות שלהן הן הוספת שני אטומי מימן למולקולה. המולקולות שלרוב עוברות תהליכי הידרוגנציה הן אלקנים ואמינים. רוב תהליכי ההידרוגנציה בתעשייה הכימית כרוכים בהוספה ישירה של מולקולות מימן (H2), לרוב גם עם נוכחות קטליזטורים, דוגמת רייני ניקל. כמה מתהליכי ההידרוגנציה אינם כרוכים במגע ישיר של מולקולות מימן, אלא בתהליכים אלו עוברים אטומי מימן ממקום אחד במולקולה למקום אחר באותה מולקולה, תהליך הנקרא "הידרוגנציית מעבר". הדוגמה הקלאסית לתגובת הידרוגנציה היא הוספת מימן לקשרי מימן בלתי רוויים באלקנים בין אטומי פחמן, תהליך ההופך את האלקנים לאלקאנים. כמה תהליכים חשובים מתעשיות התרופות והפטרוכימיקלים מבוססים על תהליך זה. בתעשיות המזון, חומצות שומן בלתי רוויות (שמן, בדרך כלל מהצומח) עוברות תהליך הידרוגנציה בתוספת קטליזטור (משטח פלטינה) ליצירת חומצות שומן רוויות (מה שמוכר כשומן צמחי מוקשה או "מרגרינה"). תהליכים המשיגים את התוצאה ההפוכה להידרוגנציה נקראים דהידרוגנציות. נעשה שימוש נרחב ביותר בתהליך ההידרוגנציה בתעשיות השמנים והשומנים. תהליך הידרוגנציה מלא של מולקולות השמן הבלתי רוויות מרסק אותן (את קשריהן הכפולים) למולקולות שומן רוויות (בעלי קשרים יחידים). במציאות, תהליך ההידרוגנציה איננו מושלם עד סופו. מכיוון שהשמנים המקוריים לרוב מכילים יותר מקשר כפול אחד למולקולה (קרי, המולקולות הללו הן רב-בלתי-מרוסקות), התוצאה של תהליך ההידרוגנציה נקראת "שמני ירקות רוויים חלקית"; כאשר חלק, אבל בדרך כלל לא כל הקשרים הכפולים עברו תהליך חיזור (הידרוגנציה). לפעמים, יכולה להתרחש הידרוגנציה כפולה – הידרוגנציה שבה קשר משולש (קרי, אלקין) עובר את תהליך ההידרוגנציה פעמיים ליצירת קשר יחיד. אם דבר זה איננו רצוי, ניתן להימנע מכך על ידי זיהום משטח הפלטינה שבו משתמשים לזירוז התגובה. דבר זה גורם לכך שפחות אטומי מימן נספחים לפלטינה (ואחר כך יכולים בקלות יתרה לשבור את הקשרים הכפולים או המשולשים הקיימים ולהוריד את האנרגיה הפוטנציאלית הדרושה לביצוע השינוי הכימי וכך לזרז את התגובה), ולכן, הסיכוי לתהליך הידרוגנציה כפול יורד באופן ניכר. השומן המתקבל מהידרוגנציה הוא מוקשה, ואינו צמיג. לכן נוח יותר לשמור אותו ולנייד אותו. הוא גם זול יותר, ונשמר לתקופה ארוכה יותר. בגלל סיבות אלו יש לו שימוש רב בתעשיית המזון המוכן, והמזון להכנה מהירה. מרבית החטיפים, הממרחים, והממתקים התעשייתים, וכן מוצרי בצק או בשר להכנה מהירה, עושים בו שימוש. הוא גם מאפשר לקבל שומן רווי זול שהוא פרווה, ולכן שימושי מסיבות של כשרות. עם זאת, בגלל ההשלכות הרפואיות, יש נטייה להקטין את השימוש בו. התוצרים של התהליך ההידרוגנציה הלא מלא הם איזומרים של שרשראות פחמן בלתי רוויות ובלתי שבורות. לתוצרים אלו ישנן השפעות רפואיות על גוף האדם. מבנה הציס של הקשרים הכפולים הללו הוא בדרך כלל המבנה השכיח בשומנים לא מעובדים ברוב מקורות השומן, אך כאשר השומן עובר תהליך הידרוגנציה לא מלא, השומן הציס מומר בחלקו לאיזומר הטראנס שלו. נמצא קשר בין כמות הצריכה של איזומרים אלו לבין הסיכון לפתח מחלות של מערכת הדם (ראו שומני טראנס). דיהידרוגנציה הידרוגנציה, באתר אנציקלופדיה בריטניקה (באנגלית) הידרוגנציה, דף שער בספרייה הלאומית מִמְנוּן במילון כימיה כללית (תשמ"ה), באתר האקדמיה ללשון העברית שמן דקלים
ליימקידה

במיתולוגיה היוונית, הלֶיימַקִידוֹת הן נימפות של שדות וכרי דשא. הן ידועות גם בשם לֶיימוֹנִיאַדוֹת. לפי גרסה אחרת, ליימקידות שולטות בעשבים וירקות של השדות, בזמן שהליימוניאדות אחראיות על הפריחה. הם בדרך כלל חיים באותם המקומות ומתחתנים אלו עם אלו, כך שילדיהם מסוגלים לשלוט בעשבים, בירקות, ובפריחה. ביין, תרזה (28 באוגוסט 2013). "ליימקידה". אנציקלופדיה של פיות בפולקלור ובמיתולוגיה העולמית. ע. 213. מסת"ב 9781476612423. https://elysiumrp.fandom.com/wiki/Nymphs#Subtypes ערך זה הוא קצרמר בנושא מיתולוגיה ובנושא יוון העתיקה. אתם מוזמנים לתרום לוויקיפדיה ולהרחיב אותו.